proxectonos/corpus_dominio_legal_administrativo_tmp huggingface dataset:
EXTRACTO da Orde do 12 de setembro de 2016 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas que realizan prácticas non laborais en empresas, con cargo ao Programa operativo de emprego xuvenil (código de procedemento TR363A).
Consellería de Economía, Emprego e Industria — III. Outras disposicións — 22/09/2016

BDNS (Identif.): 317595.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias as empresas con centro de traballo en Galicia que, logo da sinatura dun convenio de prácticas non laborais co Servizo Público de Emprego de Galicia no marco do Real decreto 1543/2011, do 31 de outubro, subscriban acordos con persoas novas para a realización de prácticas non laborais.
Segundo. Obxecto
Esta orde ten por obxecto o establecemento das bases reguladoras e as condicións polas que se rexerá, no ámbito da Comunidade Autónoma de Galicia, a convocatoria pública das subvencións para o financiamento ás empresas das bolsas das persoas novas incluídas no ficheiro do Sistema nacional de garantía xuvenil no ámbito da Comunidade Autónoma de Galicia, que realizan prácticas non laborais nestas empresas.
Terceiro. Bases reguladoras
As bases reguladoras establécense nesta Orde do 12 de setembro de 2016 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas que realizan prácticas non laborais en empresas, con cargo ao Programa operativo de emprego xuvenil (código de procedemento TR363A).
Cuarto. Importe
Importe das axudas recollidas no artigo 10.2 da orde de convocatoria correspondentes ás bolsas ás persoas novas que realizan prácticas non laborais ao abeiro do Real decreto 1543/2011, do 31 de outubro, polo que se regulan as prácticas non laborais en empresas: 763.800,00 euros.
Quinto. Prazo de presentación de solicitudes
O prazo para a presentación das solicitudes de axudas comezará o día seguinte ao da publicación da presente orde no DOG e rematará o 15 de novembro de 2016.
Santiago de Compostela, 12 de setembro de 2016
CORRECCIÓN de erros. Resolución do 29 de agosto de 2016, da Dirección Xeral de Orientación e Promoción Laboral, pola que se procede á publicación das subvencións concedidas en virtude da Orde do 30 de novembro de 2014 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2015.
Consellería de Economía, Emprego e Industria — III. Outras disposicións — 22/09/2016

Advertido erro na devandita resolución publicada no Diario Oficial de Galicia número 171, do 8 de setembro de 2016, é necesario facer as seguintes correccións:
Na denominación da resolución, onde di: «... en virtude da Orde do 30 de novembro de 2014...», debe dicir: «... en virtude da Orde do 30 de decembro de 2014...».
Na páxina 39427, no cadro onde figuran as subvencións concedidas, non debe figurar a seguinte:
CORRECCIÓN de erros. Resolución do 1 de setembro de 2016, da Secretaría Xeral da Igualdade, pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, cofinanciadas polo Fondo Social Europeo (FSE) con cargo ao programa operativo FSE Galicia 2014-2020, e se procede á súa convocatoria no ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/09/2016

Advertido un erro na citada resolución, publicada no
Diario Oficial de Galicia
número 168, do luns 5 de setembro de 2016, realízase a seguinte corrección:
Na páxina 39111, no punto 2.1 do artigo 15, onde di: «... ata 20 puntos.», debe dicir: «... ata 15 puntos.».
RESOLUCIÓN do 13 de setembro de 2016 pola que se dá publicidade aos convenios de colaboración subscritos no primeiro cuadrimestre de 2016.
Instituto Galego de Estatística — III. Outras disposicións — 23/09/2016

De acordo co previsto no artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2016, que se anexa a esta resolución.
Santiago de Compostela, 13 de setembro de 2016
RESOLUCIÓN do 13 de setembro de 2016 pola que se dá publicidade aos convenios de colaboración subscritos no segundo cuadrimestre do ano 2016.
Axencia Galega de Innovación — III. Outras disposicións — 23/09/2016

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Galega de Innovación nos meses de maio, xuño, xullo e agosto do ano 2016, que se incorpora como anexo a esta resolución.
Santiago de Compostela, 13 de setembro de 2016
RESOLUCIÓN do 12 de setembro de 2016 pola cal se publica a modificación do plan de estudos de graduado en Enfermaría.
Universidade de Santiago de Compostela — III. Outras disposicións — 23/09/2016

A Universidade de Santiago de Compostela presentou unha solicitude de modificación do plan de estudos do título de graduado ou graduada en Enfermaría. A dita solicitude presentouse ao abeiro do artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo cal se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo cal se regulan as ensinanzas universitarias oficiais no ámbito da Comunidade Autónoma de Galicia.
Unha vez obtido informe favorable da Axencia de Calidade do Sistema Universitario de Galicia (ACSUG), con data do 1 de agosto de 2014, esta reitoría, ao abeiro do artigo 28.3 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo cal se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Enfermaría pola Universidade de Santiago de Compostela.
Santiago de Compostela, 12 de setembro de 2016
Código RUCT 2501105.
Modificación do plan de estudos implantada no curso 2014/15.
Rama de coñecemento: ciencias da saúde.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Curso ponte.
Os diplomados en Enfermaría, para obteren o título de grao a través do curso ponte, deberán superar as seguintes materias obrigatorias:
Os diplomados con 3 anos de experiencia profesional a tempo completo, ou proporcional a tempo parcial, poderán adaptar as materias de Prácticas tuteladas V e Prácticas tuteladas VI.
EXTRACTO da Orde do 19 de setembro de 2016 pola que se establecen as bases reguladoras das axudas aos viticultores da Ribeira Sacra afectados polo pedrazo.
Consellería do Medio Rural — III. Outras disposicións — 23/09/2016

BDNS (Identif.): 317512.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas axudas as persoas, físicas ou xurídicas, inscritas no Rexistro Vitícola de Galicia como viticultoras, que teñan viñedos na zona xeográfica delimitada no anexo II, da Ribeira Sacra.
Segundo. Obxecto
A finalidade perseguida é que nas parcelas vitícolas que foron afectadas polo pedrazo (área delimitada xeograficamente no anexo II) se siga realizando unha viticultura de montaña cualificada como heroica polo Centro de Investigacións, Estudo, Salvagarda, Coordinación e Valorización da Viticultura de Montaña (Cervim), que axuda á conservación do medio rural da Ribeira Sacra.
Terceiro. Bases reguladoras
Estas axudas outorgaranse ao abeiro do disposto na Orde do 19 de setembro de 2016 pola que se establecen as bases reguladoras das axudas aos viticultores da Ribeira Sacra afectados polo pedrazo.
Cuarto. Importe
Esta convocatoria de axudas dispón dun orzamento de cincocentos mil euros (500.000 euros), que se distribuirá entre todos os beneficiarios a razón de 7.000 euros por hectárea.
No caso de que o crédito dispoñible non sexa suficiente para facer fronte a todos os beneficiarios, procederase ao rateo, segundo o establecido no artigo 19.3 da Lei 9/2007, do 13 de xuño, de subvencións de Galicia.
Quinto. Prazo de presentación de solicitudes
O prazo de presentación de solicitudes será dun mes, que se contará desde o día seguinte ao da publicación desta orde no Diario Oficial de Galicia.
Santiago de Compostela, 19 de setembro de 2016
RESOLUCIÓN do 16 de setembro de 2016, da Dirección Xeral de Conservación da Natureza, pola que se veda a pesca nas augas encoradas do encoro de Vilagudín.
Consellería de Medio Ambiente e Ordenación do Territorio — III. Outras disposicións — 23/09/2016

Antecedentes.
Con data do 16 de setembro de 2016, o Servizo Provincial de Conservación da Natureza da Coruña propón a veda das augas encoradas do encoro de Vilagudín. A proposta fundaméntase na mortaldade producida en aves acuáticas que, tendo en conta o cadro clínico observado nos animais vivos, a súa evolución, a variabilidade da dieta das especies afectadas, a época do ano e a climatoloxía deste verán fan pensar nunha intoxicación.
Co fin de protexer e evitar afeccións á fauna ictícola no encoro de Vilagudín e o feito de que nel se autoriza a pesca durante todo o ano, o Servizo Provincial de Conservación da Natureza da Coruña propón a veda de todas as especies no encoro de Vilagudín.
Consideracións legais.
Esta dirección xeral é competente para a adopción de medidas excepcionais de conformidade co disposto no artigo 9 da Lei 7/1992, do 24 de xullo, de pesca fluvial, e no artigo 48 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio).
Resolución.
De conformidade con todo o anterior, resolvo vedar a pesca nas augas encoradas do encoro de Vilagudín.
A resolución que anule a presente veda estará condicionada ata poder coñecer e avaliar as posibles causas do episodio e o seu impacto final sobre a fauna silvestre e o estado ecolóxico no medio afectado. No caso de ser preciso, a veda manterase ata a entrada en vigor da normativa de pesca fluvial da tempada 2017.
Santiago de Compostela, 16 de setembro de 2016
RESOLUCIÓN do 29 de febreiro de 2016 pola que se publica o plan de estudos de máster universitario en Dirección e Xestión Contable e Financeira.
Universidade de Santiago de Compostela — III. Outras disposicións — 27/09/2016

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 25.9.2015 (publicado no BOE do 21 de outubro, por Resolución da Secretaría Xeral de Universidades do 2 de outubro de 2015).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Dirección e Xestión Contable e Financeira pola Universidade de Santiago de Compostela, que quedará estruturado segundo consta no anexo.
Santiago de Compostela, 29 de febreiro de 2016
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
ACORDO do 21 de outubro de 2016, do Pleno do Parlamento de Galicia, relativo á elección dos membros da Mesa.
Parlamento de Galicia — II. Autoridades e persoal — 02/11/2016

O Parlamento de Galicia, na sesión constitutiva que tivo lugar o día 21 de outubro de 2016, conforme o disposto nos artigos 4.2 e 36 do Regulamento da Cámara, procedeu á elección da Mesa, que queda integrada polas seguintes persoas:
Presidente: Miguel Ángel Santalices Vieira (Partido Popular).
Vicepresidente 1º: Diego Calvo Pouso (Partido Popular).
Vicepresidenta 2ª: Eva Solla Fernández (En Marea).
Secretaria: Raquel Arias Rodríguez (Partido Popular).
Vicesecretaria: Concepción Burgo López (Partido dos Socialistas de Galicia-PSOE).
Santiago de Compostela, 21 de outubro de 2016
DECRETO 126/2016, do 8 de setembro, polo que se aproba o cambio de titularidade da avenida Elena Quiroga a prol do Concello do Barco de Valdeorras.
Consellería de Infraestruturas e Vivenda — III. Outras disposicións — 27/09/2016

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellaría competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello do Barco de Valdeorras solicita á Consellería de Infraestruturas e Vivenda o cambio de titularidade da avenida Elena Quiroga, cunha lonxitude de 0,4 km ao seu paso polo concello.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade da avenida Elena Quiroga de lonxitude 0,4 km, a cal actúa como variante da N-536 ao seu paso polo núcleo de Viloira. Está delimitada entre a ponte de San Fernando, a estrada autonómica OU-121 e un cemiterio.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia, na súa reunión do día oito de setembro de dous mil dezaseis,
Artigo 1
Apróbase o cambio de titularidade a prol do Concello do Barco de Valdeorras:
– Avenida Elena Quiroga cunha lonxitude de 0,4 km.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello do Barco de Valdeorras deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderanlle ao Concello do Barco de Valdeorras, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
O presente decreto producirá efectos desde o día seguinte á súa publicación no Diario Oficial de Galicia.
Santiago de Compostela, oito de setembro de dous mil dezaseis
RESOLUCIÓN do 1 de setembro de 2016 pola que se dá publicidade aos convenios de colaboración subscritos no segundo cuadrimestre do ano 2016.
Axencia Galega de Infraestruturas — III. Outras disposicións — 27/09/2016

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas (AGI) no segundo cuadrimestre do ano 2016 e que se incorpora como anexo a esta resolución.
Santiago de Compostela, 1 de setembro de 2016
RESOLUCIÓN do 18 de outubro de 2016 pola que se comunica a resolución de denegación de asignación de dereitos de pagamento único solicitada ao abeiro da Orde do 18 de febreiro de 2014.
Fondo Galego de Garantía Agraria — III. Outras disposicións — 03/11/2016

Mediante a Orde do 18 de febreiro de 2014 (Diario Oficial de Galicia núm. 37, do 24 de febreiro), a Consellería do Medio Rural e do Mar regulou a aplicación dos pagamentos directos á agricultura e á gandaría e as axudas ao desenvolvemento rural para a utilización sustentable das terras agrícolas no ano 2014.
O artigo 28 da citada orde dispón que as resolucións poderán ser notificadas mediante a publicación no Diario Oficial de Galicia.
O Fondo Galego de Garantía Agraria (en diante, Fogga), segundo o disposto nos artigos 22 ao 26 do Real decreto 1680/2009, e de acordo coa Orde da Consellería do Medio Rural e do Mar do 18 de febreiro de 2014, tramitou as solicitudes de dereitos de pagamento único da reserva nacional para a campaña 2014.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e o Decreto 7/2014, do 16 de xaneiro, polo que se aprobaron os estatutos do organismo autónomo Fogga, atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Base legal:
Orde do 18 de febreiro de 2014 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014.
Comunicar que, unha vez examinadas as solicitudes de dereitos de pagamento único da reserva nacional para a campaña 2014 en base á normativa aplicable, o presidente do FEGA resolveu denegar as solicitudes relacionadas no anexo polos motivos indicados neste.
Contra esta resolución, que non esgota a vía administrativa, poderá interpoñerse recurso de alzada perante a presidenta do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16.4 da Lei 39/2015, do 1 de outubro.
Santiago de Compostela, 18 de outubro de 2016
RESOLUCIÓN do 29 de febreiro de 2016 pola que se publica o plan de estudos de máster universitario en Igualdade, Xénero e Educación.
Universidade de Santiago de Compostela — III. Outras disposicións — 27/09/2016

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 25.9.2015 (publicado no BOE do 21 de outubro por Resolución da Secretaría Xeral de Universidades do 2 de outubro de 2015).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Igualdade, Xénero e Educación pola Universidade de Santiago de Compostela, que quedará estruturado segundo consta no anexo.
Santiago de Compostela, 29 de febreiro de 2016
Cadro 2. Plan de estudos do máster.
RESOLUCIÓN do 18 de outubro de 2016 pola que se comunica a resolución de asignación de dereitos de pagamento único solicitada ao abeiro da Orde do 18 de febreiro de 2014.
Fondo Galego de Garantía Agraria — III. Outras disposicións — 03/11/2016

Mediante a Orde do 18 de febreiro de 2014 (Diario Oficial de Galicia núm. 37, do 24 de febreiro), a Consellería do Medio Rural e do Mar regulou a aplicación dos pagamentos directos á agricultura e á gandaría e as axudas ao desenvolvemento rural para a utilización sustentable das terras agrícolas no ano 2014.
O artigo 28 da citada orde dispón que as resolucións poderán ser notificadas mediante a publicación no Diario Oficial de Galicia.
O Fondo Galego de Garantía Agraria (en diante, Fogga), segundo o disposto nos artigos 22 ao 26 do Real decreto 1680/2009, e de acordo coa Orde da Consellería do Medio Rural e do Mar do 18 de febreiro de 2014, tramitou as solicitudes de dereitos de pagamento único da reserva nacional para a campaña 2014.
Por outra parte, de conformidade co artigo 7.1 da Lei 9/2007, do 13 de xuño, de subvencións de Galicia, e o Decreto 7/2014, do 16 de xaneiro, polo que se aprobaron os estatutos do organismo autónomo Fogga, atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Base legal:
Orde do 18 de febreiro de 2014 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014.
Comunicar que, unha vez examinadas as solicitudes de dereitos de pagamento único da reserva nacional para a campaña 2014 segundo a normativa aplicable, o presidente do FEGA resolveu aprobar a concesión dos importes en dereitos de pagamento único indicados ás solicitudes relacionadas no anexo.
Contra esta resolución, que non esgota a vía administrativa, poderá interpoñerse recurso de alzada perante a presidenta do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16.4 da Lei 39/2015, do 1 de outubro.
Santiago de Compostela, 18 de outubro de 2016
RESOLUCIÓN do 12 de setembro de 2016 pola que se dá publicidade dos convenios de colaboración subscritos por esta entidade pública no segundo cuadrimestre do ano 2016.
Augas de Galicia — III. Outras disposicións — 03/11/2016

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Facer pública a relación dos convenios subscritos por Augas de Galicia durante o segundo cuadrimestre do ano 2016, que se incorpora como anexo a esta resolución.
Santiago de Compostela, 12 de setembro de 2016
ORDE do 16 de setembro de 2016 pola que se autorizan novos centros plurilingües na Comunidade Autónoma de Galicia para o curso 2016/17.
Consellería de Cultura, Educación e Ordenación Universitaria — III. Outras disposicións — 03/11/2016

De conformidade co establecido no artigo 16 da Orde desta consellería do 12 de maio de 2011 (DOG do 20 de maio), pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de Centros Plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Cultura, Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso, poderán formular directamente, recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de setembro de 2016
RESOLUCIÓN do 24 de outubro de 2016, da Secretaría Xeral para o Deporte, pola que se dá publicidade dos convenios de colaboración subscritos por esta secretaría coas federacións deportivas galegas no primeiro e segundo cuadrimestre de 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/11/2016

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación de addendas aos convenios de colaboración subscritos pola Secretaría Xeral para o Deporte coas federacións deportivas galegas durante o cuadrimestre anterior, que se incorpora como anexo I a esta resolución.
Artigo 2
Dar publicidade á relación de convenios de colaboración subscritos pola Secretaría Xeral para o Deporte coas federacións deportivas galegas nos meses de xaneiro, febreiro, marzo e abril de 2016, que se incorpora como anexo II a esta resolución.
Santiago de Compostela, 24 de outubro de 2016
RESOLUCIÓN do 29 de febreiro de 2016 pola que se publica o plan de estudos de máster universitario en Psicoxerontoloxía para a Universidade de Barcelona, a Universidade de Salamanca, esta universidade e a Universitat de València (Estudi General).
Universidade de Santiago de Compostela — III. Outras disposicións — 28/09/2016

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 29.1.2016 (publicado no BOE do 19 de febreiro por Resolución da Secretaría Xeral de Universidades do 3 de febreiro de 2016).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Psicoxerontoloxía pola Universidade de Barcelona, a Universidade de Salamanca, a Universidade de Santiago de Compostela e a Universitat de València (Estudi General), que quedará estruturado segundo consta no anexo.
Santiago de Compostela, 29 de febreiro de 2016
Rama de coñecemento: ciencias da saúde.
Universidades participantes: Universidade de Barcelona, Universidade de Salamanca, Universidade de Santiago de Compostela e Universitat de València (Estudi General).
RUCT: 4314476.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 29 de febreiro de 2016 pola que se publica o plan de estudos de máster universitario en Psicoloxía Educativa: desenvolvemento e aprendizaxe.
Universidade de Santiago de Compostela — III. Outras disposicións — 28/09/2016

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 25.9.2015 (publicado no BOE do 21 de outubro por Resolución da Secretaría Xeral de Universidades do 2 de outubro de 2015).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Psicoloxía Educativa: desenvolvemento e aprendizaxe pola Universidade de Santiago de Compostela, que quedará estruturado segundo consta no anexo.
Santiago de Compostela, 29 de febreiro de 2016
Rama de coñecemento: ciencias da saúde.
Universidades participantes: Universidade de Santiago de Compostela.
RUCT: 4315196.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 19 de setembro de 2016 pola que se dá publicidade aos convenios de colaboración subscritos no segundo cuadrimestre do ano 2016.
Instituto Tecnolóxico para o Control do Medio Mariño de Galicia — III. Outras disposicións — 28/09/2016

O artigo 15 da Lei 1/2016, do 18 de xaneiro, de transparencia e bo goberno na Administración pública galega (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Artigo único.
Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no segundo cuadrimestre do ano 2016, que se incorporan como anexo a esta resolución.
Vilaxoán, 19 de setembro de 2016
RESOLUCIÓN do 15 de setembro de 2016 pola que se lles dá publicidade aos convenios de colaboración subscritos no segundo cuadrimestre do ano 2016.
Instituto Enerxético de Galicia — III. Outras disposicións — 28/09/2016

Para os efectos previstos no artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), acórdase darlles publicidade aos convenios de colaboración subscritos polo Instituto Enerxético de Galicia (Inega) no segundo cuadrimestre do ano 2016 e que se relacionan no anexo a esta resolución.
Santiago de Compostela, 15 de setembro de 2016
RESOLUCIÓN do 20 de setembro de 2016 pola que se publican os convenios de colaboración asinados no segundo cuadrimestre de 2016.
Axencia Galega de Desenvolvemento Rural — III. Outras disposicións — 28/09/2016

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2016 e que figuran no anexo.
Santiago de Compostela, 20 de setembro de 2016
CORRECCIÓN de erros. Orde do 2 de setembro de 2016 pola que se establecen as bases reguladoras da concesión, en réxime de concorrencia competitiva, de axudas para a programación de accións formativas efectuadas polas entidades colaboradoras desta consellería para a realización de actividades de formación continua en materia de aplicador/manipulador de produtos fitosanitarios na Comunidade Autónoma de Galicia, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
Consellería do Medio Rural — III. Outras disposicións — 28/09/2016

Advertidos erros na citada orde, publicada no DOG nº 175, do 14 de setembro de 2016, cómpre realizar as seguintes correccións:
Un. No artigo 3. Descrición do tipo de accións formativas, punto 1, onde di: «As accións formativas que se executarán serán actividades de formación continua en materia de aplicador/manipulador de produtos fitosanitarios, orientadas a persoas con relación profesional ou con expectativa de incorporación nos sectores produtivos da agricultura, a gandaría, a industria agroalimentaria e a cadea forestal-madeira, dirixidas, en especial, á mocidade e mulleres do medio rural», debe dicir: «As accións formativas que se executarán serán actividades de formación continua, na modalidade presencial, en materia de aplicador/manipulador de produtos fitosanitarios, orientadas a persoas con relación profesional ou con expectativa de incorporación nos sectores produtivos da agricultura, a gandaría, a industria agroalimentaria e a cadea forestal-madeira, dirixidas, en especial, á mocidade e mulleres do medio rural».
Dous. Por erro non se publicaron os anexos IV, V, VI e VII, polo que se publican a continuación.
Esta corrección de erros non implica modificación dos prazos establecidos na convocatoria.
RESOLUCIÓN do 16 de setembro de 2016 pola que se ordena a publicación do Acordo do Consello da Xunta de Galicia do 15 de setembro de 2016 polo que se aproba a relación de postos de traballo da Consellería de Sanidade e do Servizo Galego de Saúde.
Consellería de Facenda — III. Outras disposicións — 28/09/2016

A aprobación da relación de postos de traballo da Consellería de Sanidade e do Servizo Galego de Saúde (tanto da RPT do persoal baixo o ámbito de aplicación da Lei 2/2015, do 29 de abril, do emprego público de Galicia, como o referente a corpos ou escalas da Lei 17/1989 e do persoal laboral), xustifícase polos cambios de estrutura que tiveron lugar desde a súa aprobación e as necesidades funcionais e organizativas actuais.
En consecuencia, por proposta da Consellería de Sanidade, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 15 de setembro de 2016, adoptou o seguinte acordo:
Primeiro. Apróbase a relación de postos de traballo da Consellería de Sanidade e do Servizo Galego de Saúde, nos termos que se sinalan no anexo a este acordo.
Segundo. Clasifícanse de libre designación os postos que a seguir se relacionan, en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Libre designación
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 15 de setembro de 2016, relativo á aprobación da relación de postos de traballo da Consellería de Sanidade e do Servizo Galego de Saúde, coa finalidade cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 16 de setembro de 2016
Ámbito territorial dos servizos veterinarios oficiais de Saúde Pública da Consellería de Sanidade
CORRECCIÓN de erros. Resolución do 23 de setembro de 2016, da Dirección Xeral de Patrimonio Cultural, pola que se acorda a inscrición da denominada Batería do Soberano ou do Castelo no Rexistro de Bens de Interese Cultural de Galicia.
Consellería de Cultura, Educación e Ordenación Universitaria — III. Outras disposicións — 02/11/2016

Advertidos erros na publicación da Resolución do 23 de setembro de 2016, da Dirección Xeral de Patrimonio Cultural, pola que se acorda a inscrición da denominada Batería do Soberano ou do Castelo no Rexistro de Bens de Interese Cultural de Galicia, publicada no
Diario Oficial de Galicia
número 193, do 10 de outubro de 2016, cómpre facer as oportunas correccións no sentido que se indica a continuación:
– Na páxina 46354, no parágrafo terceiro, onde di: «decretos 51/1963 e 499/1973», debe dicir: «decretos 571/1963 e 499/1973».
– Na páxina 46355, no parágrafo terceiro, onde di «Primeiro. Ordenar a inscrición no Rexistro de Bens de Interese Cultural», debe dicir: «Ordenar a inscrición no Rexistro de Bens de Interese Cultural de Galicia».
– Na páxina 46355, no parágrafo cuarto, onde di: «Segundo. Publicar o presente acordo no
Diario Oficial de Galicia
para xeral coñecemento, notificalo ao seu titular e ao Concello de Camariñas e ordenar a súa inclusión definitiva no Catálogo do patrimonio cultural de Galicia», debe dicir: «Segundo. Ordenar a publicación da presente resolución no
Diario Oficial de Galicia
e no
Boletín Oficial del Estado
, notificalo ao seu titular e ao Concello de Camariñas, e comunicalo ao Rexistro Xeral de Bens de Interese Cultural da Administración do Estado».
RESOLUCIÓN do 26 de outubro de 2016 pola que se acorda publicar a anulación da relación de postos de traballo do persoal laboral de administración e servizos.
Universidade de Vigo — III. Outras disposicións — 04/11/2016

O Consello de Goberno da Universidade de Vigo, na súa sesión do 10 outubro de 2016, acordou:
«Primeiro. Estimar parcialmente o recurso de reposición interposto polo presidente do Comité de Empresa do persoal laboral de administración e servizos da provincia de Pontevedra da Universidade de Vigo, anulando o acordo tomado polo Consello de Goberno na sesión do 22 de xullo de 2016, polo que se aprobaba a relación de postos de traballo do persoal laboral de administración e servizos, por non ter achegado o informe do Comité de Empresa do PAS laboral da provincia de Pontevedra e o informe da Xunta de Galicia no prazo establecido para a toma de decisión do órgano colexiado.
Segundo. Retrotraer o procedemento ao momento da convocatoria da sesión do Consello de Goberno e achegar toda a documentación exixida polas normas de aplicación para que o debate e toma de acordo sobre a relación de postos de traballo do persoal laboral de administración e servizos se produza consonte coa normativa vixente.
Contra esta resolución, que esgota a vía administrativa, poderase interpor recurso ante a xurisdición contencioso-administrativa, no prazo de dous meses contados desde o día seguinte ao da presente publicación no
Diario Oficial de Galicia
, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, os interesados poderán optar por interpoñer contra esta resolución recurso de reposición ante o reitor, no prazo dun mes contado a partir do día seguinte ao da dita publicación, de acordo co disposto na Lei 39/2015, do 1 de outubro, do procedemento administrativo común das administracións públicas».
En consecuencia, esta reitoría resolve ordenar a publicación no
Diario Oficial de Galicia
destes acordos nos termos anteditos, dos cales deriva a anulación da relación de postos de traballo do persoal laboral de administración e servizos aprobada polo Consello de Goberno da Universidade de Vigo, o pasado 22 de xullo de 2016 e publicada no
Diario Oficial de Galicia
do 11 de agosto de 2016.
Vigo, 26 de outubro de 2016
ORDE do 21 de outubro de 2016 pola que se publica a concesión dos premios extraordinarios de educación secundaria obrigatoria ao rendemento académico correspondentes ao curso 2015/16, convocados pola Orde do 7 de xullo de 2016 (Diario Oficial de Galicia do 27 de xullo).
Consellería de Cultura, Educación e Ordenación Universitaria — III. Outras disposicións — 04/11/2016

A Orde do 7 de xullo de 2016 (DOG do 27 de xullo) pola que se convocan os premios extraordinarios de educación secundaria obrigatoria ao rendemento académico, correspondentes ao curso 2015/16, establece no seu artigo 10.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo tribunal á persoa titular da Consellería de Cultura, Educación e Ordenación Universitaria, quen emitirá a correspondente orde de adxudicación para a súa publicación no Diario Oficial de Galicia.
Unha vez realizadas as probas, publicadas as cualificacións provisionais obtidas polos candidatos e candidatas no portal educativo https://www.edu.xunta.es, resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e a proposta do director xeral de Educación, Formación Profesional e Innovación Educativa,
Primeiro. Conceder os premios extraordinarios de educación secundaria obrigatoria ao rendemento académico correspondentes ao curso 2015/16 ao alumnado que figura no anexo desta orde.
Segundo. Esta orde de adxudicación dos premios poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes contado a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, de procedemento administrativo común das administacións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de outubro de 2016
CORRECCIÓN de erros. Resolución do 12 de agosto de 2016 pola que se establecen as condicións xerais do Programa Ignicia proba de concepto e se procede á súa convocatoria.
Axencia Galega de Innovación — III. Outras disposicións — 02/11/2016

Advertidos erros na resolución citada, publicada no
Diario Oficial de Galicia
número 166, do 2 de setembro de 2016, realízanse as correccións oportunas.
Na páxina 38932, artigo 1.2, onde di:
«2. Así mesmo, por medio desta resolución, procédese á súa convocatoria para o ano 2016 en réxime de publicidade, obxectividade e concorrencia competitiva (código de procedemento INXXX)».
Debe dicir:
«2. Así mesmo, por medio desta resolución, procédese á súa convocatoria para o ano 2016 en réxime de publicidade, obxectividade e concorrencia competitiva (código de procedemento IN855A)».
Na páxina 38936, artigo 6.2, onde di:
«2. Para os efectos de facilitar os procesos de avaliación por parte de expertos de nivel internacional, o anexo II terá que ser presentado en calquera das dúas linguas oficiais da nosa comunidade autónoma e en inglés».
Debe dicir:
«2. Para os efectos de facilitar os procesos de avaliación por parte de expertos de nivel internacional, os anexos II e III terán que ser presentados en calquera das dúas linguas oficiais da nosa comunidade autónoma e en inglés».
RESOLUCIÓN do 16 de setembro de 2016, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos no segundo cuadrimestre do ano 2016.
Consellería de Facenda — III. Outras disposicións — 28/09/2016

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Darlle publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2016 e que se incorpora como anexo a esta resolución.
Santiago de Compostela, 16 de setembro de 2016
ORDE do 17 de outubro de 2016 pola que se autoriza o cambio de titularidade da Escola de Música Compañía de María, da Coruña.
Consellería de Cultura, Educación e Ordenación Universitaria — III. Outras disposicións — 04/11/2016

A Escola de Música Compañía de María inscribiuse no Rexistro de Escolas de Música e Danza da Comunidade Autónoma de Galicia en virtude da Orde da Consellería de Cultura, Educación e Ordenación Universitaria do 9 de marzo de 2015 (Diario Oficial de Galicia núm. 58, do 26 de marzo), sendo a súa titular a Fundación Compañía de María.
A representante da Fundación Compañía de María cede a titularidade da Escola de Música Compañía de María á Asociación Musical Compañía de María mediante escritura pública notarial do 14 de xuño de 2016.
A Orde do 11 de marzo de 1993 regula as condicións de creación e funcionamento das escolas de música e danza da Comunidade Autónoma de Galicia. O Decreto 4/2013, do 10 de xaneiro, establece que lle corresponden á Consellería de Cultura, Educación e Ordenación Universitaria as competencias e funcións en materia de planificación, regulación e administración do ensino en toda a súa extensión.
Por isto, por proposta da Dirección Xeral de Centros e Recursos Humanos,
Autorizar o cambio de titularidade da Escola de Música Compañía de María, código de centro 15032947, a favor da Asociación Musical Compañía de María.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de outubro de 2016
RESOLUCIÓN do 27 de outubro de 2016 pola que se acorda publicar a relación de postos de traballo do persoal laboral de administración e servizos.
Universidade de Vigo — III. Outras disposicións — 07/11/2016

Unha vez aprobada a relación de postos de traballo do persoal laboral de administración e servizos polo Consello de Goberno da Universidade de Vigo, o pasado 10 de outubro de 2016, e consonte o establecido no artigo 38 da Lei 2/2015, do 29 de abril, do emprego público de Galicia, esta reitoría, en uso das competencias que lle confire a normativa vixente,
Primeiro. Ordenar a publicación no
Diario Oficial de Galicia
da relación de postos de traballo do persoal laboral de administración e servizos da Universidade de Vigo.
Segundo. A Xerencia ditará as instrucións e realizará os trámites necesarios para dar efectos e executar a relación de postos de traballo, incluídas as medidas que faciliten a transición desde a anterior estrutura á nova, evitando prexuízos na xestión e tomando en consideración as necesidades e requirimentos dos diferentes servizos e unidades.
Vigo, 27 de outubro de 2016